Kauppakeskus Veska

Kauppakeskus Veska on Pirkkalassa Partolan kunnanosassa sijaitseva kauppakeskus. Sen omistaa suomalainen Aare Invest ja sitä hallinnoi Meijou Oy. Historia Veska valmistui vuonna 2003. Retail park Veskassa oli yli 200 työntekijää. Alkuinnostuksen jälkeen liiketiloja tyhjeni, esimerkiksi Halpa-Halli lopetti vuonna 2013. Liiketilojen käyttöön vaikutti myös vaatteiden verkkokaupan kasvu. Veskan laajennuosa valmistui alkuvuonna 2017. Siinä toimivat muun muassa HopLop, Ninan Keittiö, Muppet ja Pirkkalan kunta. Veskan alkuperäisessä osassa toimivat muun muassa Verkkokauppa.com, H&M, Dressmann, KappAhl, Vero Moda, Jack&Jones ja Subway. Huhtikuussa tanskalainen kiinteistösijoittaja myi Veskan alkuperäisen osan Marko Kuusiston johtamalle Aare Investille. Veskan tiloista oli tuolloin käytössä 57 prosenttia. Laajennusosan valmistuttua alkuperäisessä osassa tehtiin remontti, joka valmistui marraskuussa 2018. Meijou aloitti kesällä myös energiaremontin. Loppuvuonna 2018 tilojen täyttöaste oli 94 prosenttia. Kun kauppakeskuksessa pitkään olleen H&M:n vuokrasopimus päättyi vuonna 2021, sen tilalla aloitti suomalainen Scandinavian Outdoor -liike. Pirkkalassa oli tuolloin useita vaatekauppoja, muttei yhtään kattavaa urheilukauppaa. Kaikissa liiketiloissa oli vuokralainen. Yleisten tilojen remontointi aloitettiin. Ulkosivu- ja pihasaneeraus aloitettiin keväällä 2022. Neljä vuotta kestänyt energiaremontti valmistui loppuvuonna. Kiinteistöön rakennettiin maalämpöjärjestelmä eli maalämmitys ja -jäähdytys. Ilmanvaihto- ja sähköjärjestelmät uusittiin, samoin osa valaistuksesta. Uudella lämmöntalteenottojärjestelmällä kauppakeskuksen ravintolakeittiöiden ylilämpö ohjattiin kiinteistön lämmitykseen. Pirkkalan kunnan yhdyskuntatekniikan osasto muutti kauppakeskuksesta joulukuussa. Keskukseen se oli siirtynyt vanhan kunnantalon sisäilmaongelmien vuoksi. Kun uusi kunnantalo valmistui, työntekijät muuttivat sen lähelle. Vuonna 2023 rakennuksen katolle asennettiin aurinkopaneelijärjestelmä, jonka pinta-ala on noin 10 000 nelilömetriä. Vuonna 2025 keskuksen kaikki tilat oli käytössä. Kauppakeskuksen viereen on kaavailtu myös hotellia. 16-kerroksisesta hotellista oli tehty aiesopimus ulkomaalaisen toimijan kanssa. Koronan vuoksi hanke laitettiin kuitenkin yksimielisesti tauolle, eikä rakennuslupaa haettu. Organisaatio Veskan omistaa suomalainen Aare Invest ja sitä hallinnoi Meijou Oy. Kumpaakin yritystä johtaa Marko Kuusisto. Liikkeet ja palvelut Veskassa on kaksi kerrosta ja siellä on 39 erilaista liikettä. Vuokrattavaa liiketilaa on reilut 24 000 neliötä. Alakerrassa toimii kauppoja ja ravintoloita. Yläkerran 5500 neliötä on varattu pienille terveyden ja hyvinvoinnin toimijoille. Vuonna 2026 Veskan vuokralaisia olivat: Lähteet Aiheesta muualla Verkkosivut